钦定古今图书集成/明伦汇编/闺媛典/第092卷 > 刘志浩妻华氏
## 钦定古今图书集成/明伦汇编/闺媛典/第092卷 > 刘志浩妻华氏

按《金华府志》：“华氏，刘志浩妻。年十七，于归二年，浩亡，
遗孤周岁，即欲从死，翁姑力劝乃止。邻有童某者，利
富室贿来为媒，先谋诸其翁，姑知媳志坚不允。继瞷
其翁他出，姑归外家，计使伯妾名念姐者，甘言劝氏，
氏痛恨叱詈，童遂出恶言迫之，氏不胜忿，潜自缢，赖
邻妇觉而救解，氏即嚼舌以死。有司题请建坊。”